Alaquàs acollirà el dissabte el X Festival de Flamenc Manuel Gómez Guerrero
21/10/2010

# Alaquàs acollirà el dissabte el X Festival de Flamenc Manuel Gómez Guerrero

*   21/10/2010
*   [Imprimir](#)
*   Compartir
*    https://www.alaquas.org/documento.asp?id\_do=12336

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12336%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20acollir%C3%A0%20el%20dissabte%20el%20X%20Festival%20de%20Flamenc%20Manuel%20G%C3%B3mez%20Guerrero)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12336/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12336/21102010festival_minas_oscar_de_manuel_y_jose_santos_Form_4.jpg)](https://www.alaquas.org/ficheros/documentos/2010/2/12336/21102010festival_minas_oscar_de_manuel_y_jose_santos_Form_10.jpg "<a href='https://www.alaquas.org/ficheros/documentos/2010/2/12336/21102010festival_minas_oscar_de_manuel_y_jose_santos_Form_10.jpg' target=_blank><i class='fa fa-external-link' aria-hidden='true'></i>.Alaquàs acollirà el dissabte el X Festival de Flamenc Manuel Gómez Guerrero</a>")

El concert se celebrarà a les 20 hores al Castell. Amb el festival s'inicia també l'exposició fotogràfica de la història del flamenc des del S.XVIII fins hui

El Castell d'Alaquàs acollirà el dissabte 23 d'octubre a les 20 hores el X Festival de Flamenc Manuel Gómez Guerrero organitzat per l'Ajuntament d'Alaquàs, el Centre Cultural Andalús i la Federació d'Entitats Culturals Andaluses de la Comunitat Valenciana. Amb el Festival s'inicia també l'exposició fotogràfica de la història del flamenc des del S. XVIII fins a hui que es podrà contemplar a la Sala la Torre del Castell fins al 6 de novembre.

En el concert actuaran diverses formacions de flamenc, entre elles el compositor i intèrpret d'Alaquàs Óscar de Manuel, que va obtindre el segon premi dedicat als instrumentistes flamencs en el Festival Internacional del Cant de les Mines de la Unió 2010, considerat pels experts com un dels festivals de flamenc més importants dels que se celebren. El músic d'Alaquàs, que actuarà acompanyat pel guitarrista José Santos "El Minero", és fill de Manuel Gómez Guerrero, fundador del certamen.

Participaran també en el Festival el cantant Miguel de Tena acompanyat del guitarrista Antonio Càceres i el cantant Emilio de Villar acompanyat del guitarrista José Santos "El Minero" i la bailaora Rosa Sanz. Estaran presents també com a cantants solistes, Fernando Soriano i Javier Calderón "El Tete", acompanyats pel guitarrista José Santos "El Minero".

El Festival de Flamenc Manuel Gómez Guerrero és un dels esdeveniments de flamenc amb més envergadura i importància de la Comunitat Valenciana. Dóna nom al que va ser durant diversos anys president de la Federació de Centres Andalusos de la Comunitat Valenciana i va treballar intensament per introduir el moviment flamenc a la Comunitat Valenciana.